Document ID: 32005R1257

KOMISIJOS REGLAMENTAS (EB) Nr. 1257/2005
2005 m. liepos 29 d.
dėl B eksporto licencijų išdavimo vaisių ir daržovių sektoriuje (persikai)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
atsižvelgdama į 2001 m. spalio 8 d. Komisijos reglamentą (EB) Nr. 1961/2001, nustatantį išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves įgyvendinimo taisykles (2), ypač į jo 6 straipsnio 6 dalį,
kadangi:
(1)
Komisijos reglamentas (EB) Nr. 951/2005 (3) nustatė orientacinius kiekius, kuriems gali būti išduotos B eksporto licencijos.
(2)
Atsižvelgiant į Komisijos šiandien turimą informaciją, yra pavojus, kad dabartiniam eksporto laikotarpiui numatyti persikai orientaciniai kiekiai netrukus gali būti viršyti. Galimas viršijimas sukels grėsmę eksporto grąžinamųjų išmokų sistemos vaisių ir daržovių sektoriuje tinkamam veikimui.
(3)
Kad tokios situacijos būtų išvengta, reikia atmesti B eksporto licencijų paraiškas persikai, eksportuojamiems po 2005 m. rugpjūčio 1 d. ir iki dabartinio eksporto laikotarpio pabaigos,
PRIĖMĖ ŠĮ REGLAMENTĄ:
1 straipsnis
Persikai B eksporto licencijų paraiškos, pateiktos pagal Reglamento (EB) Nr. 951/2005 1 straipsnį, kurių produktų eksporto deklaracijos buvo priimtos po 2005 m. rugpjūčio 1 d. ir iki 2005 m. rugsėjo 16 d., yra atmetamos.
2 straipsnis
Šis reglamentas įsigalioja 2005 m. rugpjūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 29 d.

Labels: 3
17